L-artiklu fis- Sunday Times of Malta tal-bieraħ ta' John Vassallo fih x'tomgħod. Se nsemmi biss punt wieħed kruċjali li jagħmel l-awtur fil-parti konklużiva tal-artiklu. "Ħaġa tal-iskantament kif tal-Ministeru tal-Finanzi, l-Pulizija, l-awtoritajiet tas-servizzi finanzjarji u anki l-ogħla awtoritajiet tal-gvern ma marrux jiġru għand il-maġistrat b'talba biex tinħareġ warrant sabiex ikunu jistgħu jitolbu mingħand il- Microsoft bħala sid l-i Skyp e, traskrizzjoni jew recording ta' dik il-famuża telefonata. Li kieku dakinhar wettqu dmirhom, illum nafu fiċ-ċert għal benefiċċju ta' min kienet inħolqot it-tielet kumpannija." M'għandniex xi ngħidu, hemm ukoll il-Maġistrat Aaron Bugeja li, kieku ma qagħdx daqshekk attent biex żgur ma jsirx jaf min hu sid l- Egrant , kellu kull setgħa li jitlob aċċess għall-informazzjoni biex jistabilixxi x'kien intqal f'dik il-famuża konversazzjoni. Mill- Panama Papers irriżulta li Karl Cini u impjegat ta' Mossack Fonseca fil-Panama kellu jkollhom taħditiet dwar sid l- Egran t ftit żmien wara li Hearnville u Tillgate kienu ssemmew bħala proprjetajiet ta' Keith Schembri u Konrad Mizzi rispettivament. Wieħed għandu jassumi li fil-parti tar-rapport li ma xxandritx, Karl Cini igħid x'intqal f'dik il-konversazzjoni u għandi nifhem ukoll li igħid li fil-konversazzjoni l-prim ministru ma ssemmiex. Din hija naħa waħda biss tal-istorja. Iżda tabilħaqq, għaliex għandna noqgħodu fuq dan meta l-istituzzjonijiet tal-istat kellhom is-setgħa li jakkwistaw recording u li jagħtuna tweġiba definittiva dwar dak li ntqal dakinhar? X'kienet ir-raġuni li qagħdu lura mill jagħmlu dan? M'għandniex xi ngħidu, issa għadda ħafna żmien. L-e-mails tal- Panama Paper s u tal- Egrant ilhom li xxandru kważi sentejn. Il-gvern, il-pulizija u l-prosekutur għamlu minn kollox biex itawlu biex b'hekk jassiguraw li kull prova ttir mar-riħ jew tinqered. Iż-żmien huwa l-akbar ħabib tal-ħalliel. Inċidentalment John Vassallo kien avukat tal-Microsoft u jifhem sew l-obbligazzjonijiet legali tal-iSkype x'inhuma. Previous: Kumpannija taż-żejt Veneżwelana: ir-rabta bejn it-taħwid ta' Ali Sadr u l-iskandlu l-ġdid dwar ħasil ta' flus f'Malta Next: L-investimenti ta' Keith Schembri fil-Veneżwela window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
X'kien intqal f'dik it-telefonata Skype mal-Panama?